**Կապյուսին** (ֆր.՝ Capucine, (ֆրանսերեն արտասանություն՝ kapysin), ծնված՝ **Ժերմեն Էլեն Իրեն Լաֆևվր** ֆր.՝ Germaine Hélène Irène Lefebvre, (ʒɛʀmɛnelɛniʀɛnləfɛvʀ), հունվարի 6, 1928(1928-01-06), Սանտ Ռաֆայել - մարտի 17, 1990(1990-03-17), Լոզան, Շվեյցարիա), ֆրանսիացի մոդել, դերասանուհի, հայտնի է 1965 թվականի «Վարդագույն հովազը» (անգլ.՝ The Pink Panther ) և 1965 թվականի «Ի՞նչ կա-չկա, փիսիկ» (անգլ.՝ What's New Pussycat) կինոնկարներում խաղացած դերերով։ Հայաստանում առավել հայտնի է 1975 թվականին նկարահանաված «Բլեֆ» կինոնկարում Բել Դյուկի դերով։ 1948-1990 թվականներին Կապյուսինը նկարահանվել է 36 գեղարվեստական և 17 հեռուստատեսային կինոնկարներում։

Կենսագրություն
--------------

Ժերմեն էլեն Իրեն Լեֆեվրը ծնվել է 1928 թվականի հունվարի 6-ին Ֆրանսիայի Վար դեպարտամենտի Սեն-Ռաֆայել քաղաքում։ Նա հաճախ շփոթում է իր ծննդյան տարեթիվը` ասելով, որ նա ծնվել է 1931 կամ 1933 թվականներին, և աղբյուրների մեծ մասը նշում է այդ տարիները։ Սովորել է Ֆրանսիայի Սոմյուր քաղաքում և ստացել օտար լեզուների բակալավրի կոչում։

1945 թվականին, 17 տարեկան հասակում, Փարիզում կառքով զբոսնելու ժամանակ Լեֆևրին նկատել է է կոմերցիոն լուսանկարիչ։ Ընդունելով «Capucine» (Հնդկոտեմ) ծաղկի ֆրանսիական անունը, նա որպես մոդել սկսել է աշխատել Ժիվանշի և Քրիստիան Դիոր նորաձևության տներում։

Կապուչինը ծանոթացել է Օդրի Հեփբերնի հետ Փարիզում Ջիվենջի նորաձևության տանը աշխատելիս։ Նրանք մտերիմ ընկերներ են մնացել Կապյուսինի ողջ կյանքի ընթացքում։

Կարիերա
-------

### Վաղ ֆիլմեր

Կապյուսինն առաջին անգամ փոքր և չվճարվող դերով նկարահանվել է Ժան Կոկտոյի «Երկգլխանի արծիվը» (1948) ֆիլմում։ Նա նաև նկարահանվել է Ժակ Բեքերի «Հանդիպում հուլիսին» (1949), Ռոբերտ Դյերիի «Խենթ շոու» (1949), «Իմ ընկերը» (1950) և Դերիի «Բերտրանն ու առյուծը» (1951) ֆիլմերում։

Մի քանի տարվա ընդմիջումից հետո Կապյուսինը նկարահանվել է «Օրիորդը Փարիզից» (1955) և «Ֆրու-ֆրու» (1955) ֆիլմերում։

### Չարլզ Կ. Ֆելդման

1957 թվականին կինոպրոդյուսեր Չարլզ Կ. Ֆելդմանը նկատել է Կապյուսինին, երբ նա որպես մոդել աշխատել է Նյու Յորքում։ Ֆելդմանը նրա հետ պայմանագիր է կնքել շաբաթական 150 դոլարով։ Ֆելդմանը Կապյուսինին բերել է Հոլիվուդ՝ անգլերեն և Գրեգորի Ռատոֆի մոտ դերասանական վարպետություն սովորելու։ Նա վերցրեց «Capucine» բեմական անունը՝ ասելով. «Երկու անուն հետաքրքիր է, հուսով եմ՝ մեկը կլինի հետաքրքիր»։

Կապյուսինը յոթ տարվա պայմանագիր է կնքել Columbia Pictures-ի հետ 1958 թվականին։ «Ռիո Բրավոյում» (1959) Ֆեյերսի դերի համար անհաջող լսումներից հետո նա ստացել է իր առաջին անգլիախոս դերը «Երգ առանց վերջի» (1960) ֆիլմում, որը Ֆերենց Լիստի կենսագրություն է:։ Պրոդյուսեր Ուիլյամ Գյոտցն ասել է. «Դուք կարող եք աղջկան սովորեցնել վարվել, բայց ոչ ոք չի կարող սովորեցնել նրան, թե ինչպես պետք է նմանվել արքայադստերը։ Դուք պետք է սկսեք աղջկանից, ով կարծես արքայադուստր է»։

«Ամեն անգամ, երբ ես հայտնվում եմ տեսախցիկի առջև, ես մտածում եմ, որ դա գրավիչ տղամարդ է, ում առաջին անգամ եմ հանդիպում», - ասել է Կապյուսինը 1960 թվականին։ «Ես գտնում եմ, որ նա պահանջկոտ է և հեռու է պահում իրեն, այնպես որ ես պետք է անեմ ամեն ինչ, որպեսզի հետաքրքրվեմ։ նրան»։ «Ինչքան առաջ ենք շարժվում, ես ավելի լավ եմ զգում», - ասել է նա։ «Երբ տեսարանները թեժանում են են, ես էլ եմ տաքանում»։

Կապուսինը առաջադրվել է «Ոսկե գլոբուս» մրցանակի։

1962 թվականին «Առյուծը» ֆիլմի կարահանումների ժամանակ Կապյուսինը սիրավեպ է սկսել Ուիլյամ Հոլդենի հետ, ինչը հանգեցրել է Ֆելդմանի հետ նրա ռոմանտիկ հարաբերությունների ավարտին; Այնուամենայնիվ, պրոդյուսերը հավատարիմ է մնացել պրոֆեսիոնալ-աշխատանքային պարտականություններին։

Ֆելդմանը հայտարարել է, որ կնկարահանի Կապյուսինին «Մարիամ Մագդաղենացի» և «Ցլամարտիկների վալսը» ֆիլմերում, բայց մտադրությունը այդպես էլ չի իրականացել։

1962 թվականին Կապյուսինը տեղափոխվել է Շվեյցարիա։

Անձնական կյանք
--------------

Կապյուսինը հանդիպել Պիեռ Տրաբոյին 1949 ովականին՝ «Հանդիպում հուլիսին» ֆիլմի նկարահանման հրապարակում և նրանք ամուսնացել են հաջորդ տարի։ Ամուսնությունը տևել է ընդամենը ութ ամիս, և նա այլևս չի ամուսնացել։

Նա հարաբերություններ է ունեցել Չարլզ Ք. Ֆելդմանի հետ, ով նրա պրոդյուսերն էր նրա «Ի՞նչ կա նոր փուսիկաթը», «7-րդ լուսաբաց» և «Մեղրի կաթսա» ֆիլմերում։ Այս սիրավեպն ավարտվել է, երբ Կապյուսինը հանդիպել է Ուիլյամ Հոլդենին, բայց նա և Ֆելդմանը ընկերներ են մնացել մինչև նրա մահը՝ 1968 թվականը։

Կապյուսինը ծանոթացել է դերասան Ուիլյամ Հոլդենի հետ 1960-ականների սկզբին։ Նրանք նկարահանվել են «Առյուծը» (1962) և «7-րդ լուսաբաց» (1964) ֆիլմերում։ Հոլդենն ամուսնացած է եղել Բրենդա Մարշալի հետ, բայց նրանք սկսել են երկամյա սիրավեպ, որը մասամբ ավարտվել է Հոլդենի աճող ալկոհոլիզմի պատճառով։ Գործի ավարտից հետո նա և Հոլդենը մնացել են ընկերներ մինչև նրա մահը՝ 1981 թվականը։

Մահ
---

1990 թվականի մարտի 17-ին, 62 տարեկան հասակում՝ որոշ ժամանակ տառապելով հիվանդությունից և ընկճախտից, Կապյուսինը նետվել է Շվեյցարիայի Լոզանի ութերորդ հարկի իր բնակարանից, որտեղ նա ապրել էր 28 տարի։ Ոստիկանությունից հայտնել են, որ հետաքննությունը կասկած չի թողել, որ նա ինքնասպան է եղել։ Հարևաններն ասել են, որ նա մեկուսացված կյանք է վարել իր երեք կատուների հետ՝ համարյա չի լքել իր բնակարանը և ժամանակի մեծ մասը ծախսել է ընթերցելով։

Ընտրված ֆիլմագրություն
----------------------

Կապյուսինը «Վարդագույն հովազը» ֆիլմում (1963)

| Տարի | Ֆիլմ | Դեր |
| --- | --- | --- |
| 1948 | *Երկգլխանի արծիվը* | կին բուֆետում |
| 1949 | *Հանդիպոիմ հուլիսին* | Պիեռի ընկերուհին |
| *Branquignol* | կով-աղջիկ |
| 1950 | *Իմ ընկերը* |  |
| 1951 | *Բերտրանն ու առյուծը* | բարոնուհի |
| *Չորս կարմիր վարդ* | Կոլետ |
| 1955 | *Օրիորդը Փարիզից* | կամեո |
| *Ֆրու-Ֆրու* | Արտուսի ընկերը՝ նկարչուհի |
| 1960 | *Երգ առանց վերջի* | Արքայադուստր |
| *Հյուսիսից Ալյասկա* | Միշել «Հրեշտակ» Բոնե |
| 1961 | *Մայքլ Ստրոգոֆի հաղթանակը* | Տատոա, Վոլսկայա |
| 1962 | Զբոսանք անծանոթ թաղամասում | Հալլի Ջերարդ |
| *Առյուծը* | Քրիստինե |
| *Վարդագույն հովազը* | Սիմոն Կլուզո |
| 1964 | *7-րդ լուսաբաց* | Դանա Մերսիե |
| 1965 | *Ի՞նչ կա-չկա, փիսիկ* | Ռենե Լեֆևվր |
| 1966 | *Փերիները* | Մարթա |
| 1967 | *Մեղրի կաթսա* | Արքայադուստր Դոմինիկա |
| 1969 | *Բժշկուհին* | Դոկտոր Սաֆորետ |
| *Նրբաճաշակ դիակ* | Լյուսիա Ֆոնտե |
| *Ֆելինի Սատիրիկոն* | Տրիֆենա |
| 1971 | *Կարմիր արև* | Պեպիտա |
| 1972 | *Որոնում* | Սիլվանա Տրիստանո |
| 1975 | *Անուղղելին* | Հելեն |
| 1975 | *Ջեքփոթ* |  |
| 1976 | Բլեֆ | Բել Դյուկ |
| *Սիրո համար* | Մարինա Ռեջիանի՝ Ալբերտոյի կինը |
| 1977 | *Ահա մենք օրինակ* |  |
| 1978 | *Սևազգեստ բուրժուայի դիմանկարը* | Ամալյա Մացարինի |
| 1979 | *Դժոխքից մինչև հաղթանակ* | Նիկոլ Լևին |
| *Նեապոլիտանական գաղտնիք* | Քույր Անժելա |
| *Արաբական արկածներ* | Վահիշտա |
| *Հովազը ողջ է* | Զինա Վանակորե |
| 1982 | *Սիրտը սրտին* | Լիլի ֆոն Բորգ |
| *Աֆրոդիտե* | Լեդի Սյուզան Սթենֆորդ |
| *Վարդագույն հովազի արահետը* | Լեդի Սիմոն Լիթոն |
| 1983 | *Կորած փամփուշտներ* | Տիկին Թուֆմին |
| *Վարդագույն հովազի անեծքը* | Լեդի Սիմոն Լիթոն |
| 1985 | *Նա սպանություն է գրել* | Բել Չեյնի |
| 1986 | *Մեղքեր* | Օդիլ |
| 1987 | *Զառանցանք. Ջոյայի լուսանկարը* | Ֆլորա |
| *Իմ առաջին քառասուն տարիները* | Արքայադուստր Կարաչիոլոն |
| 1990 | *Դետեկտիվ ջենթկմենը* | Կոմսուհի ֆոն Ալտենբերգ |

Ծանոթագրություններ
------------------

1. 1 2 3 4  filmportal.de — 2005.
2. 1 2 3 4  Roglo — 1997. — ed. size: 9000000
3. 1 2 3 4 5 6  Fichier des personnes décédées
4. 1 2  *Deutsche Nationalbibliothek* Record #1019545712 // Gemeinsame Normdatei (գերմ.) — 2012—2016.
5. 1 2 3  Donnelley, Paul (2005 թ․ նոյեմբերի 1). *Fade to Black: A Book of Movie Obituaries* (3 ed.). Omnibus Press. էջեր 236. ISBN 1-84449-430-6.
6. ↑  *ru.kinorium.com*. Վերցված է 2023 թ․ հունվարի 6-ին. `{{cite web}}`: Missing or empty `|title=` (օգնություն)
7. ↑  «Բլեֆ (1976) » Հայկական ինտերնետ կինոթատրոն - HayerTv». *Հայկական ինտերնետ կինոթատրոն - HayerTv* (ռուսերեն). Արխիվացված է օրիգինալից 2023 թ․ հունվարի 6-ին. Վերցված է 2023 թ․ հունվարի 6-ին.
8. ↑  Marshall, Bill; Johnston, Cristina (2005). *France and the Americas: Culture, Politics, and History : A Multidisciplinary Encyclopedia*. Vol. 3. ABC-CLIO. էջեր 211–212. ISBN 1-85109-411-3.
9. 1 2  Segrave, Kerry; Martin, Linda (1990). *The Continental Actress: European Film Stars Of the Postwar Era--Biographies, Criticism, Filmographies, Bibliographies*. McFarland. էջ 155. ISBN 0-899-50510-4.
10. ↑  Paris, Barry (2002). *Audrey Hepburn*. Berkley Pub Group. էջ 319. ISBN 0-425-18212-6.
11. ↑  «A different kind of French girl Hyams, Joe». *Los Angeles Times*. 1960 թ․ մարտի 13. էջ A11.
12. ↑  Iona McLaren (2018 թ․ հունվարի 6). «'Men look at me like I'm a suspicious trunk'». *The Daily Telegraph*. էջ 8.
13. ↑  «Serene Capucine: Photog's Delight». *Los Angeles Times*. 1961 թ․ հուլիսի 30. էջ O10.
14. ↑  «Capucine, 57, Dies; French-Born Actress in Films of the 60's». *New York Times*. 1990 թ․ մարտի 21. էջ D.27.
15. ↑  Scheuer, P. K. (1960 թ․ մայիսի 8). «CREATURE OF BEAUTY». *Los Angeles Times*.
16. ↑  Hyams, J. (1960 թ․ մարտի 13). «A different kind of french girl». *Los Angeles Times*. 167574016.
17. 1 2  Biskind, Peter (2003 թ․ ապրիլ). «The man who minted style». *Vanity Fair*. No. 512. New York. էջ 210.
18. ↑  A.H. WEILER. (1962 թ․ փետրվարի 4). «BY WAY OF REPORT». *New York Times*. 115808108.
19. ↑  Hopper, H. (1957 թ․ հունիսի 3). «Looking at hollywood». *Chicago Daily Tribune*. 180217116.
20. ↑  «Capucine Biography». *Entertainment for All*.
21. ↑  Capua, Michelangelo (2010). *William Holden: A Biography*. McFarland. էջ 123. ISBN 978-0-786-44440-3.
22. ↑  Osborne, Robert (host). "The Lion", *Turner Classic Movies*, November 4, 2012.
23. ↑  Strodder, Chris (2000). *Swingin' Chicks of the Sixties*. Cedco Pub. էջեր 112. ISBN 0-7683-2232-4.
24. ↑  «FRENCH ACTRESS, CAPUCINE, LEAPS TO HER DEATH». *Deseret News*. Salt Lake City. 1990 թ․ մարտի 20. ISSN 0745-4724. Արխիվացված է օրիգինալից 2019 թ․ հոկտեմբերի 31-ին. Վերցված է 2023 թ․ հունվարի 6-ին.
25. ↑  «CAPUCINE, 57, 'PINK PANTHER' FILM ACTRESS». *Sun Sentinel*. 1990 թ․ մարտի 21. էջ 7B.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Կապյուսին» հոդվածին։ |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · Դանիական ազգային ֆիլմագրություն · Filmportal · Internet Movie Database · ԿինոՊոիսկ · Rotten Tomatoes · Find A Grave |
|  |
| Բառարաններ և հանրագիտարաններ | Notable Names Database |
|  |
| 

|  Չափորոշչային վերահսկողություն |
| --- |
|  |
| BNE: XX1169150 · BNF: 13928686p · CONOR: 90809443 · GND: 1019545712 · ISNI: 000000037405926X · LCCN: n95002985 · SUDOC: 082305129 · VIAF: 265178330, 2593154923697263780009 · WorldCat VIAF: 265178330, 2593154923697263780009 |

 |

 |